MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 23844/21.04.2021

**RAPORT DE SPECIALITATE**

la proiectul de hotărâreprivind privind numirea Comisiei pentru analiza și evaluarea studiului de realizare a contractului privind concesionarea Zonei de Agrement Someș

Prin contractului de concesiune nr. 47225-573/26.11.2008 s-a aprobat concesiunea obiectivului investițional ”Lucrări publice privind Modernizarea și Refuncționalizarea Zonei de Agrement Someș” , aprobat prin HCL nr. 138/14.04.2008, cât și a actelor normative în vigoare la data încheierii, respectiv OUG nr.34/2006, a HG nr. 71/2007.

Conform clauzelor contractuale cuprinse în contractul de concesiune încheiat între Municipiul Satu Mare și SC Beny Alex SRL, și conform etapizării lucrărilor de proiectare și execuție, Anexa 6 la contract, până în momentul de față lucrările trebuiau finalizate, însă acest lucru nu s-a întâmplat.

Având în vedere cele de mai sus, este necesară constituirea unei comisii, care să analizeze următoarele:

* stadiului de realizare a contractului de concesiune;
* clauzele care au fost respectate și care nu au fost respectate de către ambele părți;
* oportunitatea/inoportunitatea continuării relației contractuale, în forma actuală;
* posibilitatea inițierii unor negocieri pentru modificarea, prin act adițional, a unor clauze contractuale;
* riscurile pe care le-ar implica: fie continuarea relațiilor contractuale în termenii actuali, fie continuarea relațiilor contractuale în alți termeni, fie încetarea într-o formă sau alta a relațiilor contractuale;

Comisia se va convoca de către președinte, prin grija secretarului, și își va desfășura activitatea în prezența a două treimi dintre membri. În urma analizei, comisia va redacta un raport care va conține propuneri, care pot sta la baza inițierii unor proiecte de hotărâri având ca obiect soluția juridică ce urmează a fi adoptată cu privire la contractul de concesiune.

***Raportat la*** domeniul de competență al Consiliului local, conform prevederilor art. 129 alin. (1), alin. (2) lit.c). din OUG nr. 57/2019 privind Codul Administrativ, potrivit cărora consiliul local are inițiativă şi hotărăște, în condițiile legii, în toate problemele de interes local date în competența sa.

Înaintăm prezentul proiect de hotărâre cu propunere de aprobare, Consiliului Local al municipiului Satu Mare, în forma prezentată, ***în temeiul*** dispozițiilor art.139 alin.(1) și art.196 alin.(1) lit.a din OUG nr. 57/2019 privind Codul Administrativ.

Şef Serviciu

Faur Mihaela

Redactat:Corina Seres/ 2 ex.